چاکلیٹ

تصغیر|چاکلیٹ بطور تحفہ
چاکلیٹ، ایک میٹھی کھانے کی چیز ہے جو بھنا ہوا اور پسا ہوا کوکو سے بنتا ہے۔ چاکلیٹ مائع، ٹھوس یا پیسٹ ہو سکتا ہے۔ اکیلا کھایا جا سکتا ہے یا دوسرے کھانوں میں ایک جزو (ذائقہ کے لیے) کے طور پر استعمال ہو سکتا ہے۔

 چاکلیٹ کے فوائد 
 توانائی بخش: چاکلیٹ جسم کو توانائی فراہم کرتا ہے، خاص طور پر ڈارک چاکلیٹ میں کیفین کی موجودگی کی وجہ سے جو دن بھر توانائی بڑھا سکتی ہے۔
 خون کے جمنے کو روک سکتا ہے: چاکلیٹ میں پائے جانے والے پولیفینول خون کے بہاؤ کو بہتر بناتے ہیں اور خون کے جمنے کے خطرے کو کم کر سکتے ہیں۔
 دماغی صحت کے لیے مفید: چاکلیٹ ذہنی افعال، توجہ، یادداشت اور موڈ کو بہتر بنانے میں مدد کر سکتا ہے۔
 خوش مزاج بناتا ہے: اس کا ذائقہ اور اندر موجود کچھ کیمیاوی عناصر موڈ کو بہتر بناتے ہیں، جس سے خوشی اور سکون محسوس ہوتا ہے۔
 دل کی بیماری اور فالج کے خطرے میں کمی: کچھ مطالعات کے مطابق، چاکلیٹ خاص طور پر ڈارک چاکلیٹ، دل کے امراض اور فالج کے خطرات کو کم کرنے میں مددگار ثابت ہو سکتا ہے۔
 جِلد کی حفاظت میں مددگار: چاکلیٹ میں موجود فلاوونائڈز جِلد کو بناوٹ بہتر بنانے اور گرمی کے نقصان سے بچانے میں بھی مدد دے سکتے ہیں۔ 

 چاکلیٹ کے نقصانات 
 وٹامنز اور منرلز کی کمی: چاکلیٹ غذائیت کے لحاظ سے وٹامنز اور منرلز کا اہم ذریعہ نہیں ہے۔
 زیادہ کھانے سے موٹاپا: چاکلیٹ میں چکنائی اور کیلوریز زیادہ ہوتی ہیں، جو وزن بڑھنے کا سبب بن سکتی ہیں اگر زیادہ مقدار میں کھائی جائے۔
 کیلوریز میں اضافہ: چاکلیٹ توانائی میں زیادہ ہا ہے، جس کا مطلب ہے کہ اس کی تھوڑی مقدار بھی بہت سی کیلوریز فراہم کر سکتی ہے۔
 زیادہ شکر: چاکلیٹ میں شکر کی مقدار زیادہ ہوتی ہے، خاص طور پر دودھ والی چاکلیٹ میں، جو صحت کے لیے نقصان دہ ہو سکتی ہے۔
 دانتوں کے لیے نقصان دہ: چاکلیٹ میں موجود شوگر دانتوں کی خرابی اور کیڑوں کا سبب بن سکتا ہے، خاص طور پر اگر برش نہ کیا جائے۔ 

 سیاہ چاکلیٹ 
بی‌بی‌سی اُردو کے مطابق سیاہ یا ڈارک چاکلیٹ میں کوکو اور خاص طور پر فلاوونائڈز جیسے قدرتی مرکبات پائے جاتے ہیں جنہیں جسمانی صحت کے ممکنہ فوائد (جیسے دل کی بیماری، فالج اور ذیابیطس کے خطرے میں کمی اور خون کی نالیوں کی بہتری) سے جوڑا گیا ہے اور کچھ مشاہداتی مطالعات میں ڈارک چاکلیٹ کھانے والوں میں یہ فائدے دیکھنے کو ملے ہیں، لیکن ماہرین اس بات پر متفق نہیں کہ یہ فوائد براہِ راست چاکلیٹ کی وجہ سے ہیں کیونکہ مطالعات میں دوسرے عوامل (جیسے طرز زندگی اور خوراک) بھی اثر انداز ہو سکتے ہیں اور مختلف برانڈز میں ساؤ ٹومے و پرنسپے

 چاکلیٹ کے جزائر 
ساؤ ٹومے و پرنسپے نامی افریقی جڑواں جزیرے کبھی دنیا میں چاکلیٹ بنانے والے بڑے مراکز تھے جہاں کوکو کی کاشت اور چاکلیٹ کی تجارت ایک اہم ثقافتی اور معاشی حصہ رہی اور اب مقامی صنعت کار صدیوں پرانے کوکو کی اقسام، تاریخی باغات اور منصفانہ و نامیاتی پیداوار کو زندہ رکھتے ہوئے اپنی روایتی اور منفرد ذائقے والی چاکلیٹ تیار کرنے میں جٹے ہیں۔

 جرمنی کی بہترین چاکلیٹ 
جرمنی میں مختلف دودھ والی چاکلیٹوں کا ذائقہ، خوشبو، منہ میں رکھنے پر احساس اور نقصان دہ اجزاء کی غیر موجودگی کے معیار پر مبنی ایک صارفین کے ذائقے کا جائزہ کیا گیا جس میں فیئر ٹریڈ نامی ادارے کی چاکلیٹ “گوٹے شوکولاڈے” (Good Chocolate یا بہترین چاکلیٹ) قرار دیا گیا، جبکہ سویڈن کی مارابُر، میرسی ایڈل راہم اور ملکا ایلپن ملش کو بھی اعلیٰ درجہ ملا اور سپرمارکیٹ آلڈی کی موزر روتھ بھی اچھے نتیجے میں شامل رہی، مشہور برانڈ لنٹ کے دودھ والی چاکلیٹ کو بھی اچھا سمجھا گیا لیکن وہ پہلی فہرست میں نہ آیا اور مہنگی گوڈیوا چاکلیٹ کو سب سے کم پوائنٹس ملے۔

 عرب دنیا کا پسندیدہ چاکلیٹ 
پستہ، تہینی اور پیسٹری کے امتزاج سے بنی یہ چاکلیٹ عربی مٹھائی کنافہ سے مشابہ ہے اور اسے فکس چاکلیٹئر نے 2022ء میں ’’کانٹ گیٹ کنافہ آف اٹ‘‘ کے نام سے متعارف کرایا، جو ابتدا میں صرف متحدہ عرب امارات میں محدود وقت کے لیے فروخت ہوتی تھی اور تیزی سے ختم ہو جاتی تھی، بعد ازاں اس کی نقلیں برطانیہ کی سپر مارکیٹس تک پہنچ گئیں، کمپنی کے بانی یزن علانی اور ان کی اہلیہ سارہ حمودہ کے مطابق اس چاکلیٹ کو عالمی شہرت ملنا فخر کے ساتھ ساتھ انکسار کا باعث بھی ہے، جبکہ اس کا خیال سارہ حمودہ کو 2021ء میں حمل کے دوران مخصوص ذائقوں کی خواہش کے نتیجے میں آیا تھا۔

 مزید دیکھیے 
 غذا
 غذا کے اجزا
 روٹی
 ڈبل روٹی
 کباب
 برگر
 سینڈوچ
 ہاٹ ڈاگ
 بریانی
 اچار
 کیک
 کافی
 چاکلیٹ چپس
 حوالہ جات 


زمرہ:مشروبات
زمرہ:شیرینیاں
زمرہ:طبخ